Mesoveliidae

Mesoveliidae er en familie av insekter som tilhører tegene, en gruppe av nebbmunner.  Nebbmunner har det til felles at munndelene er sugende og at de suger opp næringen.
Det er i Norge funnet én art av Mesoveliidae, Mesovelia furcata. Totalt sett kjenner man ca. 40 arter fordelt på 11 slekter.


== Utseende ==
Små (1,2 – 4,5 mm), avlange teger, tett kledt med korte, fløyelsaktige hår, oftest grønne eller brunlige. Kroppen er avlangt oval, beina forholdsvis lange med pigger på leggene (tibiae). Hodet er stort og avlangt, og når et godt stykke foran de nokså store og utstående fasettøynene. Punktøyne (ocelli) finnes, unntatt hos vingeløse voksne individer. Antennene er lengre enn hodet, tynne og fire-leddete, sugesnabelen består av tre ledd. Det finnes både langvingede og vingeløse eksemplarer. Hos de langvingede er vingen nokså homogen i strukturen, ikke delt i læraktige og membranøse deler. Scutellum er to-delt hos de langvingede formene. Føttene er tre-leddete, det innerste leddet er svært lite.


== Levevis ==
En del av artene lever på overflaten av ferskvann, som vanlig for Gerromorpha, men det finnes også en del arter som kan finnes på fuktige steder langt fra åpent vann. Enkelte lever i huler, og familien er også representert i fjæra. Mesoveliidene lever av levende og døde smådyr, for eksempel mygglarver.


== Systematisk inndeling / europeiske arter ==
Familien Mesoveliidae er systematisk plassert i gruppen Gerromorpha, sammen med: Veliidae, Hebridae, Paraphrynoveliidae, Macroveliidae, Vannskridere, Hermatobatidae og Vannløpere.
Et latinsk familienavn ender med ...idae, og et navn på en overfamilie på  ...oidea.

Nebbmunner (Hemiptera)
delgruppe Teger (Heteroptera)
gruppe Gerromorpha – lever i vann eller på vannoverflaten.
familien Mesoveliidae
underfamilien Madeoveliinae
slekten Madeovelia Poisson, 1959 – én art
slekten Mesoveloidea Hungerford, 1929 – to arter
underfamilien Mesoveliinae
slekten Austrovelia Malipal & Monkeith, 1983 – Australia
slekten Cavaticovelia Møller Andersen & Polhemus, 1980 – én art
slekten Mesovelia Mulsant & Rey, 1852 – alle verdensdeler. I Europa:
Mesovelia furcata Mulsant & Rey, 1852 – kjent fra Østalndet og Sørlandet vestover til Rogaland
Mesovelia thermalis Horváth, 1915
Mesovelia vittigera Horváth, 1895
slekten Phrynovelia Horváth, 1915


== Kilder ==
Coulianos, C.-C. 1998. Annotated Catalogue of the Hemiptera-Heteroptera of Norway. Fauna Norv. Ser.B 45 (1-2), side 11-39
Gjerde, Harald og Hågvar, Sigmund. 1985. Vannteger unntatt buksvømmere (Corixidae. Norsk entomologisk forening, Norske Insekttabeller Nr. 8, 8 sider.
Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
Australian Faunal Directory – Mesoveliidae (2002)


== Eksterne lenker ==
(en) damløpere – oversikt og omtale av artene i WORMS-databasen 
(en) damløpere i Encyclopedia of Life 
(en) damløpere i Global Biodiversity Information Facility 
(no) damløpere hos Artsdatabanken 
(sv) damløpere hos Dyntaxa 
(en) damløpere hos Fauna Europaea 
(en) damløpere hos Fossilworks 
(en) damløpere hos ITIS 
(en) damløpere hos NCBI 
(en) Kategori:Mesoveliidae – bilder, video eller lyd på Wikimedia Commons 
Mesoveliidae – detaljert informasjon på Wikispecies 
Norsk Entomologisk forening – for deg som vil lære mer om insekter.
Fauna Europaea - Europas fauna, arter og utbredelseskart.
Bildegalleri over nordamerikanske arter
Digital key to Aquatic Insects of North Dakota - Mesoveliidae